CELEX: 31980R1969
Language: el
Date: 1980-07-22 00:00:00
Title: Κανονισμός (ΕΟΚ) αριθ. 1969/80 του Συμβουλίου της 22ας Ιουλίου 1980 περί τροποποιήσεως του κανονισμού (ΕΟΚ) αριθ. 1674/72 «περί καθορισμού των γενικών κανόνων της χορηγήσεως και της χρηματοδοτήσεως της ενισχύσεως στον τομέα των σπόρων προς σπορά»

Avis juridique important

|

31980R1969

Κανονισμός (ΕΟΚ) αριθ. 1969/80 του Συμβουλίου της 22ας Ιουλίου 1980 περί τροποποιήσεως του κανονισμού (ΕΟΚ) αριθ. 1674/72 «περί καθορισμού των γενικών κανόνων της χορηγήσεως και της χρηματοδοτήσεως της ενισχύσεως στον τομέα των σπόρων προς σπορά»  

Επίσημη Εφημερίδα αριθ. L 192 της 26/07/1980 σ. 0004 - 0004 Φινλανδική ειδική έκδοση: Κεφάλαιο 3 τόμος 12 σ. 0068  Ελληνική ειδική έκδοση: Κεφάλαιο 03 τόμος 29 σ. 0217  Σουηδική ειδική έκδοση: Κεφάλαιο 3 τόμος 12 σ. 0068 

ΚΑΝΟΝΙΣΜΟΣ (ΕΟΚ) αριθ. 1969/80 ΤΟΥ ΣΥΜΒΟΥΛΙΟΥ της 22ας Ιουλίου 1980 περί τροποποιήσεως του κανονισμού (ΕΟΚ) αριθ. 1674/72 "περί καθορισμού των γενικών κανόνων της χορηγήσεως και της χρηματοδοτήσεως της ενισχύσεως στον τομέα των σπόρων προς σπορά"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων(1), όπως τροποποιήθηκε τελευταία από τον κανονισμό (ΕΟΚ) αριθ. 2878/79(2), και ιδίως το άρθρο 3 παράγραφος 4,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 2878/79 συμπεριέλαβε την όρυζα που προορίζεται για σπορά στο πεδίο εφαρμογής της κοινής οργανώσεως αγοράς στον τομέα των σπόρων προς σπορά- ότι η όρυζα που προορίζεται για σπορά αναφέρεται στο παράρτημα του κανονισμού (ΕΟΚ)  αριθ. 2358/71 μεταξύ των προϊόντων για τα οποία δύναται να χορηγείται ενίσχυση στην παραγωγή- ότι ο κανονισμός (ΕΟΚ) αριθ. 1674/72(3), όπως τροποποιήθηκε τελευταία από τον κανονισμό (ΕΟΚ) αριθ. 1119/74(4), καθορίζει ότι η χορήγηση αυτής της ενισχύσεως εξαρτάται, εκτός των άλλων, από την προϋπόθεση ότι οι εν λόγω σπόροι ανταποκρίνονται στους  ορισμούς των οδηγιών που αφορούν την εμπορία τους- ότι, για τον καθορισμό των σπόρων προς σπορά ορύζης, πρέπει να γίνει παραπομπή στην οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας των σπόρων προς σπορά σιτηρών(5), όπως  τροποποιήθηκε τελευταία από την οδηγία (ΕΟΚ) αριθ. 79/692(6), και να συμπληρωθεί κατά την έννοια αυτή ο κανονισμός (ΕΟΚ) αριθ. 1674/72,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1674/72 τροποποιείται ως ακολούθως:  1. Στο άρθρο 1 παράγραφος 1, η πρώτη περίπτωση αντικαθίσταται από το ακόλουθο κείμενο:  "- όπως καθορίσθηκαν στην οδηγία (ΕΟΚ) αριθ. 66/401 του Συμβουλίου της 14ης Ιουνίου 1966 περί εμπορίας των σπόρων προς σπορά κτηνοτροφικών φυτών(1) και από την οδηγία (ΕΟΚ) αριθ. 69/208 του Συμβουλίου της 30ης Ιουνίου 1969 περί εμπορίας των σπόρων προς  σπορά ελαιούχων και κλωστικών φυτικών(2) και από την οδηγία 66/402/ΕΟΚ του Συμβουλίου της 14ης Ιουνίου 1966 περί της εμπορίας των σπόρων προς σπορά σιτηρών(3) λαμβανομένων υπόψη των τροποποιήσεων αυτών των οδηγιών." 2. Η ακόλουθη υποσημείωση προστίθεται στο κάτω μέρος της σελίδος:  "(5) ΕΕ αριθ. Ν 125 της 11.7.1966, σ. 2309/66."  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στο Λουξεμβούργο, στις 22 Ιουλίου 1980.  Για το Συμβούλιο Ο Πρόεδρος C. NEY  (1) ΕΕ αριθ. Ν 246 της 5.11.1971, σ. 1.  (2) ΕΕ αριθ. Ν 325 της 21.12.1979, σ. 1.  (3) ΕΕ αριθ. Ν 177 της 4.8.1972, σ. 1.  (4) ΕΕ αριθ. Ν 128 της 10.5.1974, σ. 3.  (5) ΕΕ αριθ. Ν 125 της 11.7.1966, σ. 2309/66.  (6) ΕΕ αριθ. Ν 205 της 13.8.1979, σ. 1.